钦定古今图书集成/明伦汇编/家范典/第061卷 > 春秋四传 > 《剌公子偃》
## 钦定古今图书集成/明伦汇编/家范典/第061卷 > 春秋四传 > 《剌公子偃》

《春秋》成公十有六年“冬十有二月乙酉，刺公子偃。”
《穀梁传》：“大夫日卒，正也。先刺后名，杀无罪也。”

《胡传》：“按《左氏》，宣伯通于穆姜，欲去季、孟而取其室。战
于鄢陵之日，公将行，穆姜送公而使逐二子。公以晋
难告，曰：‘请反而听命’。姜怒，公子偃、公子鉏趋过，指之
曰：‘女不可，是皆君也’。公待于坏𬯎，中宫儆备，设守而
后行，是以后使孟献子守于公宫。宣伯使告却犫曰：
‘鲁侯待于坏𬯎，以待胜者’。却犫取货于宣伯，而诉公”
于晋侯。晋侯不见公。公会诸侯伐郑。将行，姜又命公
如初，公又申守而行。宣伯使告却犫曰：“鲁之有季、孟，
犹晋之有栾、范也，政令于是乎成。今其谋曰：‘晋政多
门，不可从也。宁事齐、楚，有亡而已，蔑从晋矣。若欲得
志于鲁，请止行父而杀之，我毙蔑也。不然，归必叛’。”晋
人执季文子于苕丘。公还，待于郓。使子叔声伯请季
孙于晋。郤犨曰：“苟去仲孙蔑而止季孙行父，吾与子
国，亲于公室。”对曰：“侨如之情，子必闻之矣。若去蔑与
行父，是大弃鲁国而罪寡君也；若犹不弃，使寡君得
事晋君，则夫二人者，鲁国社稷之臣也。若朝亡之，鲁
必夕亡。”范文子谓《栾武子》曰：“季孙于鲁，相二君矣。妾不衣帛，马不食粟，可不谓忠乎？信谗慝而弃忠良，若
诸侯何？”乃许鲁平。赦季孙出、叔孙侨如而盟之。季孙
及郤犨盟于扈。归，剌公子偃。

〈大全〉临川吴氏曰：“象谋杀舜，及舜为天子则封之，舜岂不知象之谋杀己哉？故孟子以为‘仁人之于弟也，不藏怒焉，不宿怨焉，亲爱之而富贵之，此舜所以尽为兄之道，而为人伦之至也。偃虽为穆姜所指，然不过胁公使从己尔，未见姜真有废立之谋，而偃实有今将之心也。今侨如既逐成公，当修身齐家以感化其母’”，威权在己，则偃虽真有邪谋，亦焉所施？乃不能制其母，而怒其弟，竟杀之。其视舜之所以处象者为何如也？“公子”者，非氏也，属也，言先公之子也，而可杀乎？